CSM Unirea Alba Iulia a reușit o victorie uriașă în bătălia pentru play-off, 2-1 (1-0), la Zlatna, cu contracandidata Unirea Ungheni. Alexandru Giurgiu a avut o revenire de senzație în "alb-negru", cu o dublă care a înclinat balanța în "finala" de pe "Minaur".
Gruparea condusă de Alexandru Pelici a cucerit 3 puncte imense și a ajuns pe locul 5, la egalitate cu concitadina CSU Alba Iulia.
Vizitatorii au egalat la un moment dat prin "vulpoiul" Astafei, dar au terminat în inferioritate (Ndiesse, eliminat 90+2).
Un start incendiar în 2024 cu un meci de "totul sau nimic", adjudecat de albaiulieni. Trei puncte de aur obținute de amfitrioni cu sufletul și dedicate antrenorului Petre Clep care și-a aniversat ziua de naștere.
*1-0, MIN. 44: GIURGIU a înscris cu o degajare de la peste 40 de metri, șut cu dreptul, din apropierea centrului terenului, care l-a surprins pe M. Lupu, un gol fabulos, fază în care și hazardul a contat.
*1-1, MIN. 59: ASTAFEI a driblat doi fundași în zona centrală și a șutat din 12 metri.
*2-1, MIN. 75: GIURGIU, șut de la 20 de metri, mingea trece pe sub Marc, dublă de senzație a jucătorului venit de la CSU
Șut peste Istrate (62). Lovitură liberă Giurgiu, scoate Lupu (74).
Astafei (7) – șut la colțul scurt, prins de Bucur. Fetița (13) – șut în bara stângă, din interiorul careului. Meciul se încinge, gazdele solicită eliminarea lui Savin (32) – pentru lovirea lui Fetița (a primit doar galben). Astafei (37) – blocat de Bucur
Surprize în formula de start a gazdelor, cu I. Grozav în primul unsprezece și un modul 3-4-3. În tribune, în jur de 500 de spectatori și două galerii organizate.
După remizele de ieri, de la Reghin și Tg. Mureș, partida dintre cele două Uniri a căpătat o importanță suplimentară, mai ales pentru gruparea albaiuliană.
O confruntare "de totul sau nimic" pentru echipa pregătită de Alexandru Pelici, care e obligată să învingă o contracandidată la play-off. Albaiulienii au în față o adevărată "finală", o confruntare cu o miză imensă. Unirea Ungheni nu afișează un parcurs remarcabil pe terenuri străine, cu un singur punct din ultimele 4 deplasări (1-1, pe "Cetate" cu CSU Alba Iulia), fiind antrenată de Florentin Petre, antrenor aflat în vară, la un moment dat pe lista "alb-negrilor". Duelul Unirilor din Seria 9 are o încărcătură aparte pentru ambele competitoare, fiind unul în care punctele cântăresc dublu
CSM Unirea Alba Iulia: Bucur – Vomir, I. Grozav, Lalici – V. Stanciu, Giurgiu (87, Mâlnă), C. Cristea (60, M. Boldea), E. Codrea – Istrate (60, Roșu), Fetița/ cpt (60, M. Codrea), Raicea (77, Indrei); rezerve Korbl, R. Nistor, Ardei, Sebaș. Antrenor Alexandru Pelici
Unirea Ungheni: M. Lupu – D. Todoran (80, Ad. Horșia), Ndiesse, A. Popa, I. Bârstan, R. Trif (46, Fortes), Savin, Piper (87, Suslak), Ov. Horșia, I. Fulop, Astafei/ cpt; rezerve P. Ganea, Vasiu, Chanhyeiok, R. Bârstan, Coza, Măcinică. Antrenor Florentin Petre.
Arbitri R. Bădărău (Hunedoara), G. Suciu (Câmpia Turzii), Al. Șomlea (Cluj-Napoca) Observatori E. Roșu (Rm. Vâlcea), D. Băloi (Tg. Jiu).
Eliminare: Ndiesse (90+2)
Secțiune Știri sub articolul principal
Urmăriți Ziarul Unirea și pe GOOGLE ȘTIRI
Știri recente din categoria Sport
Liga 4, Viitorul Sântimbru, pe podium, după victoria dramatică de la Stremț!
În prologul etapei a 17-a din Liga 4, a doua rundă din retur, liderul CIL Blaj a întâlnit Performanța Ighiu, câștigând clar, scor 4-0 (0-0). Viitorul Sântimbru a urcat pe podium, după victoria dramatică de la Stremț, împotriva contracandidatei la locul al 3-lea, golul lui Goguța din prelungiri fiind decisiv, mijlocașul trecându-și în cont dubla […]
Secțiune Articole Similare
-
Opinii - Comentariiacum 23 de ore
MESAJE de 8 MARTIE, Ziua Femeii 2024. Urări, felicitări, SMS-uri pentru femeile din viața voastră: mame, iubite, colege sau profesoare
-
Opinii - Comentariiacum o zi
FELICITARI de 8 MARTIE 2024. MESAJE și URARI de ZIUA FEMEII
-
Curier Județeanacum 3 zile
ISTORICUL zilei de 8 MARTIE – Ziua Internaţională a Femeii. Cum a apărut această sărbătoare în lume
-
Curier Județeanacum 2 zile
Istoricul şi semnificaţia zilei de 8 Martie. De când se serbează și când a devenit zi oficială
-
Opinii - Comentariiacum 3 zile
MESAJE de 8 martie 2024, ZIUA FEMEII. Un buchet de SMS-uri şi URĂRI parfumate pentru femeile din viaţa voastră
-
Actualitateacum 2 zile
8 Martie, Ziua Internaţională a Femeii: Semnificație. Când a apărut? Cum este sărbătorit 8 Martie în lume?